**AIŠKINAMASIS RAŠTAS**

**DĖL ATSTOVŲ DELEGAVIMO Į KLAIPĖDOS MIESTO INTEGRUOTOS TERITORIJŲ VYSTYMO PROGRAMOS ĮGYVENDINIMO KOORDINAVIMO GRUPĘ**

**1. Sprendimo projekto esmė, tikslai ir uždaviniai.**

Teikiamu tarybos sprendimo projektu prašoma deleguoti Klaipėdos miesto savivaldybės atstovus į Klaipėdos miesto integruotos teritorijos vystymo programos įgyvendinimo koordinavimo darbo grupę, kuri bus tvirtinama vidaus reikalų ministro įsakymu.

**2. Projekto rengimo priežastys ir kuo remiantis parengtas sprendimo projektas**

2016 m. vasario 12 d. vidaus reikalų ministro įsakymu Nr. 1V-102 buvo patvirtinta Klaipėdos miesto integruota teritorijų vystymo programa. Remiantis Integruotų teritorijų vystymo programų rengimo ir įgyvendinimo gairių, patvirtintų vidaus reikalų ministro 2014 m. liepos 11 d. įsakymu Nr. 1-480, 28 punktu, Klaipėdos miesto integruotos teritorijų vystymo programos įgyvendinimo koordinavimui, veiksmų, susijusių su programos įgyvendinimu, suderinimui tarp ministerijų ir savivaldybės, programos pakeitimų suderinimui Vidaus reikalų ministerija turi sudaryti programos įgyvendinimo koordinavimo darbo grupę iš programos įgyvendinime dalyvaujančių ministerijų atstovų (po vieną atstovą), trijų Vidaus reikalų ministerijos atstovų, vieno Klaipėdos regiono plėtros tarybos deleguoto atstovo bei trijų atstovų Klaipėdos miesto savivaldybės tarybos deleguotų. Į šią darbo grupę savivaldybės atstovaujamoji institucija (savivaldybės taryba) ar vykdomoji institucija (savivaldybės administracijos direktorius) gali pasiūlyti socialinių ir ekonominių partnerių atstovus, kurie programos įgyvendinimo koordinavimo darbo grupės posėdžiuose dalyvautų stebėtojų teisėmis.

Klaipėdos miesto savivaldybės administracija 2016 m. vasario 18 d. gavo raštą Nr. 1D-1023 (22) iš Vidaus reikalų ministerijos „Dėl Klaipėdos miesto integruotos teritorijų vystymo programos įgyvendinimo koordinavimo darbo grupės sudarymo“ (pridedamas). Šiuo raštu prašoma nurodyti deleguojamus asmenis.

**3. Kokių laukiama rezultatų**

Pritarus sprendimo projektui, Klaipėdos miesto integruotos teritorijos vystymo programos įgyvendinimo koordinavimo darbo grupės personalinę sudėtį tvirtins vidaus reikalų ministras. Po darbo grupės sudarymo bus sudarytos sąlygos Klaipėdos miesto integruotos teritorijų vystymo programos įgyvendinimo koordinavimui, veiksmų suderinimui tarp ministerijų ir savivaldybės, reikalui esant, programos pakeitimų suderinimui.

**4. Sprendimo projekto metu gauti specialistų vertinimai**

Sprendimo projektas derintas su Dokumentų valdymo specialistu, Teisės skyriaus specialistu, Strateginio planavimo skyriaus vedėja, Investicijų ir ekonomikos departamento direktoriumi, Savivaldybės administracijos direktoriaus pavaduotoja.

**5. Išlaidų sąmatos, skaičiavimai, reikalingi pagrindimai ir paaiškinimai**

Nėra.

**6. Lėšų poreikis sprendimo įgyvendinimui**

Nėra.

**7. Galimo teigiamos ar neigiamos sprendimo priėmimo pasekmės**

Neigiamų sprendimo priėmimo pasekmių nenumatoma.

Teigiamos pasekmės – sudarytos sąlygos patvirtinti Klaipėdos miesto integruotos teritorijos vystymo programos įgyvendinimo koordinavimo darbo grupės sudėtį.

PRIDEDAMA. Vidaus reikalų ministerijos 2016 m. vasario 18 d. raštas Nr. 1D-1023 (22) „Dėl Klaipėdos miesto integruotos teritorijų vystymo programos įgyvendinimo koordinavimo darbo grupės sudarymo“, kopija 2 lapai.

Projektų skyriaus vedėja Elona Jurkevičienė